പാകിസ്താന് ജയിച്ചത് വാട്സ് ആപ്പ് സ്റ്റാറ്റസാക്കി അധ്യാപികയുടെ ജോലി തെറിച്ചു ജയ്പൂര്: ടി20 ലോകകപ്പില് ഇന്ത്യയ്ക്കെതിരെ പാകിസ്താന് നേടിയ ജയം വാട്സ്ആപ്പ് സ്റ്റാറ്റസാക്കിയ അധ്യാപികയ്ക്ക് ജോലി പോയി. രാജസ്ഥാനിലെ നീരജ മോദി സ്കൂളില് ജോലി ചെയ്യുന്ന നഫീസ അത്താരി എന്ന അധ്യാപികയെയാണ് അധികൃതര് പുറത്താക്കിയത്.ഞങ്ങള് ജയിച്ചു എന്ന അടിക്കുറിപ്പോടെയാണ് അവര് ഫോട്ടോ പങ്കുവച്ചത്. സ്റ്റാറ്റസ് കണ്ടതോടെ ഒരു കുട്ടിയുടെ രക്ഷിതാവ് നിങ്ങള് പാകിസ്താനെയാണോ പിന്തുണയ്ക്കുന്നത് എന്നു ചോദിച്ചു. അതേ എന്നായിരുന്നു അധ്യാപികയുടെ മറുപടി. പിന്നാലെ സ്റ്റാറ്റസ് സോഷ്യല് മീഡിയയില് പ്രചരിച്ചു. തുടര്ന്നാണ് മാനേജ്മെന്റ് ഇവര്ക്കെതിരെ നടപടിയെടുത്തത്.ഞായറാഴ്ച ദുബായില് നടന്ന മത്സരത്തില് 10 വിക്കറ്റിനാണ് പാകിസ്താന് ഇന്ത്യയെ പരാജയപ്പെടുത്തിയത്. ഇന്ത്യ ഉയര്ത്തിയ 152 റണ്സ് വിജയലക്ഷ്യം 13 പന്തുകള് ശേഷിക്കേ വിക്കറ്റ് നഷ്ടപ്പെടുത്താതെ പാകിസ്താന് അടിച്ചെടുത്തു. ലോകകപ്പില് ആദ്യമായിട്ടാണ് പാകിസ്താന് ഇന്ത്യയെ തോല്പ്പിക്കുന്നത്.